wickkiey/tamil-wikipedia-markdown huggingface dataset:
# கமலா புஜாரி


**கமலா புஜாரி** (1949/1950 – 20 சூலை 2024) இந்தியாவின் ஒடிசாவில் உள்ள கோராபுட்டைச் சேர்ந்த பழங்குடிப் பெண். கமலா இயற்கை விவசாயத்தை ஊக்குவிப்பதில் பெயர் பெற்றவர். பாரம்பரிய விவசாயத்தில் ஆர்வம் கொண்ட இவர், ஜெய்ப்பூரில் உள்ள எம். எஸ். சுவாமிநாதன் ஆராய்ச்சி அறக்கட்டளையிலிருந்து அடிப்படை நுட்பங்களைக் கற்றுக்கொண்டார். மேலும் இவர் இயற்கை விவசாயத் துறையில் பல பங்களிப்புகளைத் தந்துள்ளார். இந்தியாவின் நான்காவது உயரிய குடிமகன் விருதான பத்மஸ்ரீ விருதைப் பெற்றார்.  

## சுயசரிதை
ஒடிசா மாநிலம், கோராபுட் மாவட்டம், போய்பரிகுடா அருகே உள்ள ஜெய்பூரில் இருந்து 15 கி.மீ தொலைவிலுள்ள பத்ராபுட் கிராமத்தைச் சேர்ந்த பழங்குடியினப் பெண்ணானகமலா பூஜாரி, உள்ளூர் நெல்களைப் பாதுகாத்து வருகிறார். இதுவரையிலும் நூற்றுக்கணக்கான உள்நாட்டு நெல் வகைகளை பாதுகாத்து வருகிறார். நெல்லைப் பாதுகாப்பதும் இயற்கை விவசாயத்தை ஊக்குவிப்பதும் அவளருக்கு வெறும் பொழுது போக்கு அல்ல. இதில் இறங்கிய பிறகு, அவர் மக்களைத் திரட்டி, குழுக் கூட்டங்களை ஏற்பாடு செய்து, ரசாயன உரங்களைத் தவிர்க்க மக்களுடன் தொடர்பு கொண்டு. தன்னுடன் சேர பலரைக் கூப்பிட்டு,பலரைச் சேர்த்துக் கொண்டு, இயற்கை விவசாயத்தில் வெற்றியடைந்ததார். இதனால் பத்ராபுட் கிராமம் மற்றும் அண்டை கிராமங்களில் உள்ள விவசாயிகள் ரசாயன உரங்களை கைவிட்டனர். எந்த அடிப்படைக் கல்வியும் இல்லாமல், கமலா இன்றுவரை 100 வகையான நெல் வகைகளைப் பாதுகாத்து வருகிறார். புஜாரி நெல், மஞ்சள், தில்லி, கருஞ்சீரகம், மகாகந்தா, பூலா மற்றும் காண்டியா போன்ற அழிந்து வரும் மற்றும் அரிய வகை விதைகளைச் சேகரித்துள்ளார். அவர் தனது பகுதியில் உள்ள கிராமவாசிகளை ரசாயன உரங்களைத் தவிர்த்து, சிறந்த அறுவடை மற்றும் மண் வளத்திற்காக இயற்கை விவசாயத்தை பின்பற்றும்படி வற்புறுத்தி வருகிறார். விவசாயத்தில் வரவிருக்கும் தலைமுறைகளுக்கு ஒரு எடுத்துக்காட்டாக புஜாரி விளங்குகிறார்.  

## சாதனைகள்
2002 ஆம் ஆண்டில், புவனேஸ்வரில் உள்ள ஒடிசா வேளாண்மை மற்றும் தொழில்நுட்பப் பல்கலைக்கழகம் (OUAT) கமலாவின் நினைவாகப் பெயரிடப்பட்டது. அவர் 2002 இல் ஜோகன்னஸ்பர்க்கில் ஈக்குவேட்டர் ஆஃப் இனிஷியேட்டிவ் விருதை வென்றார். 2004 ஆம் ஆண்டு ஒடிசா அரசு இவரை சிறந்த பெண் விவசாயியாகக் கௌரவித்தது. புது தில்லியில் தேசிய விருதான "குருசி பிசாராதா சம்மான்" என்ற விருதையும் பெற்றுள்ளார்.  

ஒடிசா மாநிலத் திட்டக் குழுவின் உறுப்பினர் பட்டியலில் இடம் பெற்ற முதல் பழங்குடிப் பெண் என்ற தனிச் சிறப்பையும் கமலா புஜாரி பெற்றுள்ளார். குறுகிய மற்றும் நீண்ட கால கொள்கை வழிகாட்டுதல்களை வழங்குவதைத் தவிர, மாநிலத்திற்கான ஐந்தாண்டு திட்டத்தை உருவாக்கும் ஐந்து உறுப்பினர் குழுவில் மார்ச் 2018 இல் இவரும் உறுப்பினராக் ஆக்கபட்டார்.  
2019 அன்று புதுதில்லியில் உள்ள ராஷ்டிரபதி பவனில் நடந்த விழாவில், குடியரசுத் தலைவர் ஸ்ரீ ராம்நாத் கோவிந்த், கமலா புஜாரிக்கு பத்மஸ்ரீ விருதை வழங்கினார்.
# இந்து சோனாலி


**இந்து சோனாலி** (*Indu Sonali*)(பிறப்பு 27 செப்டம்பர் 1980) என்பவர் போச்புரி திரைப்பட பின்னணிப் பாடகி ஆவார். இவர் 300 போச்புரி படங்கள் மற்றும் 50 இசைத் தொகுப்புகளில் பாடியுள்ளார்.  போச்புரி திரைப்படத் துறையின் சிறந்த பின்னணிப் பாடகர்களில் ஒருவராக. இந்தியப் பாரம்பரிய இசை, சுற்றுப்புற மின்னணு மற்றும் புதிய கால ஜாஸ் இணைவு ஆகியவற்றின் சில தடயங்களைக் கொண்ட இவரது இசை வகை பழமையான-கிராமிய இசை சேர்ந்ததாகும். "லெஹ்ரியா லூட் ரே ராஜா" (பார்த்திக்யா), "கஹான் ஜெய்பே ராஜா நஜாரியா" (கஹா ஜெய்பா ராஜா), "உத்தா தேப் லெங்கா" (டமாட்ஜி) மற்றும் "தேவர் ஹோ டபா நா மோர் கரிஹையா" (ரக்வாலா) ஆகியவை இவரது குறிப்பிடத்தக்க சில பாடல்கள் ஆகும்.  

## ஆரம்ப வாழ்க்கை மற்றும் தொழில்
இந்து சோனாலி 7 நவம்பர் 1978 அன்று பாகல்பூரில் (பீகார்) பிறந்தார். இவர் பீகாரில் படித்தவர். இராஜேசு குப்தா இசையமைத்த போச்புரி திரைப்படமான *பண்டிட்ஜி படாய் நா பியா கப் ஹோய்* திரைப்படத்தில் பின்னணிப் பாடகியாக அறிமுகமானார்.  

இவர் இந்திய இசை குயில் லதா மங்கேஷ்கரின் தீவிர ரசிகை.  

சோனாலி மின்னணு மற்றும் *நியூ ஏஜ் ஜாஸ்* இசை இணைப்புடன் பாடும் கலைஞராக உள்ளார்.  

2016ஆம் ஆண்டில், இசை நிறுவனமான சாய் இசைத்தட்டுகள் வெளியிடப்பட்ட *ஸ்வரஞ்சலி* என்ற தனி பக்தி இசைத்தொகுப்பினை இசை அமைப்பாளர் தாமோதர் ராவுடன்சோனாலி வெளியிட்டார்.  

## மேலும் பார்க்கவும்

- போச்புரி திரைப்படத்துறை
# இந்திய இராணுவப் பதவிகளும், பதவிச் சின்னங்களும்

அதிகாரிகளுக்கு இணையான இந்தியக் கடற்படை மற்றும் இந்திய வான்படை அதிகாரிகளுக்கான பதவிச் சின்னங்கள் (click to enlarge)]]  
இந்திய இராணுவத்தில் பணிபுரிபவர்களை ஆணைய அதிகாரிகள் (Commissioned Officer), இளைய ஆணைய அதிகாரிகள் (Junior Commissioned Officer) மற்றும் பிற தர வரிசையினர் என மூன்றாகப் பிரிப்பவர். இத்தர வரிசை மற்றும் பதவிச் சின்னங்கள் பிரித்தானிய இந்தியாவின் ஆட்சிக்காலத்திலிருந்து சில மாற்றங்களுடன் தொடர்கிறது.  
## பதவிகள் மற்றும் பதவிச் சின்னங்கள்
### ஆணையத் தர அதிகாரிகள் (Commissioned officers)
இராணுவப் பயிற்சி பெறும் அதிகாரிகளை அதிகாரி மாணவர்கள் என்று அழைப்பர். அவர்களுக்கு அதிகாரிகளுக்கான சீருடை மட்டும் வழங்கப்படும். பதவி மற்றும் பதவிச் சின்னம் வழங்கப்படாது. இராணுவப் பயிற்சி முடித்து குறிப்பிட்ட ரெஜிமெண்டுகளில் சேர்ந்த அதிகாரிகளுக்கு உரிய நிறங்களில் சீருடை வழங்கப்படும்.  
| பதவி | விளக்கம் | பதவிச் சின்னம் | கழுத்துப் பட்டை | குறிப்பு | ஓய்வு வயது |
| --- | --- | --- | --- | --- | --- |
| பீல்டு மார்ஷல் | லாரெல் மாலைக்குள் குறுக்குவெட்டு வாள் மற்றும் மற்றும் அதன் மேல் அசோகச் சக்கரம், தங்க நிற பட்டன் | இதுவரை இருவருக்கு வழங்கப்பட்டுள்ளது. |  |  |  |
| ஜெனரல் (General) | 4 நட்சத்திரங்கள் மற்றும் தங்க நிற லாரெல் மாலை | ஊதிய தரவரிசை 18 - மாத ரூபாய் 250,000 |  |  |  |
| லெப்டிண்ட் ஜெனரல் (Lieutenant General) | ஊதிய தரவரிசை எண் 17, ஊதியம் ரூபாய் 225,000 |  |  |  |  |
| மேஜர் ஜெனரல் (Major General) | ஊதிர தர வரிசை எண் 14, ஊதிய விகிதம் 144,200–218,200 |  |  |  |  |
| பிரிகேடியர் | ஊதிய தரவரிசை எண் 13A, ஊதிய விகிதம் 139,600–2,17,600 |  |  |  |  |
| கர்ணல் | ஊதிய தரவரிசை எண் 13, ஊதிய விகிதம் 130,600–215,900 |  |  |  |  |
| லெப்டினண்ட் கர்ணல் | ஊதிய தரவரிசை எண் 12A, ஊதிய விகிதம் 121,200–212,400 |  |  |  |  |
| மேஜர் | அசோகச் சக்கரம் | ஊதிய தரவரிசை எண் 11, ஊதிய விகிதம் ரூபாய் 69,400–207,200 |  |  |  |
| மேஜர் | மூன்று நட்சத்திரம் | ஊதிய தர வரிசை எண் 10பி, ஊதிய விகிதம் 61,300–193,900 |  |  |  |
| லெப்டினண்ட் | 2 நட்சத்திரம் | ஊதிய தரவரிசை எண் 10, ஊதிய விகிதம் 56,100–177,500 |  |  |  |
| - | மாணவ அதிகாரி (Officer Cadet) | தோள்பட்டையில் பயிற்சி நிறுவனத்தின் பெயர் | பதவிச் சின்னம் இல்லை | நிரந்தர உதவித்தொகை |  |

### இளைய ஆணையத் தரம் பெற்ற அதிகாரிகள் (Junior commissioned officers)
| தரைப்படை | கவச வாகனம் & பீரங்கிப்படை |  |  |
| --- | --- | --- | --- |
| சுபேதார் மேஜர் | ரிசால்தார் மேஜர் [ | தங்க நிற அசோகச் சக்கரம் மற்றும் சிவப்பு & மஞ்சள் பட்டை | 34 ஆண்டு பணி அல்லது 54 வயது- இதில் எது முன்னதோ அது |
| சுபேதார் | ரிசால்தர் | இரண்டு தங்க நட்சத்திரங்கள் மற்றும் சிவப்பு & மஞ்சள் பட்டை | 30 ஆண்டு பணி அல்லது 52 வயது- இதில் எது முன்னதோ அது எடுத்துக்காட்டு **பிரிகேடியர் சந்த் சிங் (பணி ஓய்வு)** என இட்டுக் கொள்ள வேண்டும். இதன் பொருள் இராணுவப் பதவி ஒரு போதும் ஓய்வு பெறுவதில்லை; ஓய்வு பெறுவது இராணுவ அதிகாரி மட்டுமே.பணி ஓய்வு பெற்று இறந்த இராணுவ அதிகாரிகளுக்கும் இந்நடைமுறை பொருந்தும். |
# சுனந்தா ராஜேந்திர பவார்


**சுனந்தா ராஜேந்திர பவார்** ஒரு இந்திய பெண்கள் உரிமை ஆர்வலர் ஆவார். இவட் *சுனந்தாதாய்* என்றும் அழைக்கப்படுகிறார். புனேவில் உள்ள பாராமதியில் விவசாய மேம்பாட்டு அறக்கட்டளையின் அறங்காவலராக உள்ளார். இவர் தேசியவாத காங்கிரஸ் கட்சியின் தலைவர் சரத் பவாரின் மருமகளும் கர்ஜத்-ஜாம்கேட் பகுதியின் மகாராஷ்டிர சட்டமன்ற உறுப்பினரான ரோஹித் பவாரின் தாயாரும் ஆவார்.  

## ஆரம்ப வாழ்க்கை மற்றும் குடும்பம்
மோகன்ராவ் நாம்தேவ்ராவ் பாப்கர் மற்றும் சாவித்ரிபாய் மோகன்ராவ் பாப்கர் ஆகியோருக்கு மஹாராஷ்டிராவின் பாராமதியில் 31 மே, 1959 இல் பவார் மகளாகப் பிறந்தார். இவர் தனது ஆரம்பக் கல்வியை கதல்பட்டா சி. பி. பள்ளியிலும், இடைநிலைக் கல்வியை பாராமதியிலுள்ள மகாத்மா காந்தி பாலக் மந்திர் பள்ளியிலும், இளநிலைக் கல்வியை இந்தாபூர் சத்ரபதி வித்யாலயா பவானிநகரிலும் முடித்தார். 1980 இல் புனே பல்கலைக்கழகத்தில் 'பொருளாதாரத்தில்' பட்டம் பெற்றார். பின்னர் ராஜேந்திர பவாரை மணந்தார். இத்தம்பதியருக்கு ஒரு மகள் மற்றும் ஒரு மகன் என இரண்டு குழந்தைகள் உள்ளனர். கர்ஜத்-ஜாம்கேட்டில் இருந்து மகாராஷ்டிரா சட்டமன்ற உறுப்பினராக இருக்கும் ரோஹித் பவாரின் தாயார் ஆவார்.  

## சமூக செயல்பாடுகள்

### பீம்தாடி ஜாத்ரா
சுனந்தா பவார், 2008 முதல் பீம்தாடி ஜாத்ரா என்ற வருடாந்திர திருவிழாவை ஏற்பாடு செய்து வருகிறார். ஒரு வார கால நிகழ்வான மகாராஷ்டிராவின் இக்கிராமப்புற கலை, கலாச்சாரம் மற்றும் பண்பாட்டைல் காட்சிப்படுத்தும் விதமாக ஏற்பாடு செய்யப்படுகிறது. பெண்களின் மேம்பாட்டை உறுதி செய்வதற்காக இது தொடங்கப்பட்டது.  

### சோப்தி
பவாரின் "சோப்தி" திட்டம், மாதவிடாய் விழிப்புணர்வை பரப்புவதற்கும், கிராமப்புற பெண்களுக்கு மாதவிடாய்க்குத் தேவையான பொருட்கள் எளிதாகக் கிடைப்பதற்கும் நிறுவப்பட்டது. இந்த திட்டம் தொடங்கப்பட்டதிலிருந்து கிராமப்புற இந்தியாவில் 55,000 கல்லூரி வயதுப் பெண்களைச் சென்றடைந்துள்ளது.  

### நீர் பாதுகாப்பு
மகாராஷ்டிராவின் கிராமப்புறங்களில் நீர் பாதுகாப்பு பணிகளுக்காக அர்ப்பணிக்கப்பட்ட குழுக்களுக்கு பவார் தலைமை தாங்கினார். இந்தக் குழுக்களும் முன்முயற்சித் திட்டங்களும் மகாராஷ்டிராவில் வறட்சியால் பாதிக்கப்பட்ட பகுதிகளில் நிலத்தடி நீர் மட்டத்தை மேம்படுத்தி, தண்ணீர் வரத்தை அதிகரித்துள்ளன.  

### பெண்களுக்குக் காவல் பயிற்சி
பவார், பெண் காவல் அதிகாரிகளை பணியமர்த்துவதற்கும் அவர்களின் பயிற்சிக்கான உதவித்தொகைகளை வழங்குவதற்குமான முயற்சியை வழிநடத்துகிறார். இந்த முயற்சியைத் தொடங்கியதிலிருந்து, மகாராஷ்டிராவில் 600க்கும் மேற்பட்ட பெண்கள் காவல்துறை அதிகாரிகளாகியுள்ளனர்.
# தீபிகா குண்டாஜி



**தீபிகா குண்டாஜி** (பிறப்பு -1963) ஒரு இந்திய விவசாயி ஆவார். இவருடைய விவசாய முறைகள் தேசிய கவனத்தையும் இந்திய அரசாங்கத்தின் விருதையும் பெற்றன. நாரி சக்தி புரஸ்கார் விருதை இந்திய ஜனாதிபதி ராம்நாத் கோவிந்த் இவருக்கு வழங்கினார். இந்த விருது பெண்களுக்கான இந்தியாவின் உயரிய குடிமகன் விருதாகும்.  

## வாழ்க்கை
இவர் 1963 இல் பிறந்து தனது குழந்தைப் பருவத்தை கர்நாடகாவில் கழித்தார். மேலும் இவர் தொல்லியல் ஆய்வாளராகப் பயிற்சி பெற்று திருமணமானவர்.  

பாண்டிச்சேரிக்கு அருகில் உள்ள ஆரோவில்லில் கூழாங்கல் தோட்டத்தை ஒரு பரிசோதனையாக உருவாக்கியுள்ளார். கூழாங்கல் தோட்டம் உலர்ந்த மதிப்பற்ற நிலத்தில் கட்டப்பட்டுள்ளது. வெளிப்புற இரசாயனங்கள் அல்லது இயற்கை உரங்களைப் பயன்படுத்தாமல் அவர் நிலத்தின் தன்மையை மாற்றுகிறார். தாவரங்கள் பெரும்பாலும் காற்றில் இருந்து உருவாக்கப்படுகின்றன என்பதையும் அவற்றில் ஒரு சிறிய பகுதி மட்டுமே மண்ணிலிருந்து வருகிறது என்பதையும் அவர் அறிவார். அவர் செழிக்கும் சில செடிகவகைகளைப் பெற முடிந்தால், அவை இறக்கும் போது அவை உரமாக மாற்றப்படும். இது ஆரம்பித்தவுடன் மற்ற வகைகளை அறிமுகப்படுத்தலாம்.  

அவர் தனது கணவர் பெர்னார்ட் டெக்லெர்க்குடன் 1994 முதல் பணிபுரியத் தொடங்கினார். மேலும் அவர்கள் 9 ஏக்கர் கூழாங்கல் *தோட்டத்தில்* வெளியாட்களைப் பயன்படுத்துவதில்லை. அவர்களுக்குச் சொந்தமான ஏழு ஏக்கர் நிலம், பிரெஞ்சு மற்றும் பிரித்தானிய காலனித்துவவாதிகளால் பாதிக்கப்பட்டு, அழிக்கப்பட்ட காடுகளின் பாழடைந்த ஒரு வகை நிலத்திற்கு சிறந்த எடுத்துக்காட்டாகும். அவர்கள் தங்கள் நிலத்தை எவ்வாறு சரிசெய்வது என்பதைக் கண்டறிந்தால், இந்தியாவில் அத்தன்மை கொண்டுள்ள 93 மில்லியன் ஹெக்டேர் நிலத்தையும் உற்பத்தி மற்றும் நிலையான பயன்பாட்டிற்கு மீட்டெடுக்க உதவும்.  

2009ல் விதைகளின் முக்கியத்துவம் பற்றிப் குண்டாஜி பேசியிருந்தார். ஆரோவில்லில் உள்ள உள்ளூர் விவசாயிகள் தங்கள் விதைகளைப் பாதுகாப்பதில் கவனம் செலுத்த வேண்டும் என்று அவர் நம்புகிறார். பாழ்நிலம் 80-90 வரையிலான வெவ்வேறு விதை வகைகளைப் பயன்படுத்தி மெதுவாக மாற்றப்படுகிறது. ஆனால் இது வெற்றியை அடைய அவர்கள் சுமார் 3,000 விதைகளை சேமித்து விநியோகிக்க வேண்டும். கடினமான வகைகளில் நிலத்தைச் சீரமைக்கும் வகையில் அவை பாதுகாக்கப்படுவதை அவர் உறுதி செய்கிறார். காலநிலை மாற்றத்தில் குண்டாஜி கவனம் செலுத்துகிறார். 10,000 ஆண்டுகளாக மனிதர்கள் பயிர்களை பயிரிட்டு வருவதாகவும், கிடைக்கும் பயிர் வகைகளை நாம் பயன்படுத்திக் கொள்ள வேண்டும் என்றும் குண்டாஜி குறிப்பிடுகிறார்.  

அவருக்கு நாரி சக்தி புரஸ்கார் விருது ராஷ்டிரபதி பவனில் இந்தியக் குடியரசுத் தலைவர் ராம்நாத் கோவிந்தால் சர்வதேச மகளிர் தினத்தன்று வழங்கப்பட்டது. இந்த விருது பெண்களுக்கான இந்தியாவின் உயரியகுடிமகன் விருதாகும்.
# பிகுதன் காத்வி



**பிகுதன் கோவிந்த்பாய் காத்வி** (பிறப்பு 1948) ஒரு இந்திய நாட்டுப்புற பாடகர் மற்றும் பாடலாசிரியர் ஆவார், அவர் குஜராத்தின் இசையில் கதை பாடும் பாரம்பரியமான *தயரோ-வின்*   முன்னோடியாக அறியப்படுகிறார். குஜராத் அரசின் மற்றும் சங்கீத நாடக அகாடமி விருது பெற்றவர். 2016 ஆம் ஆண்டில், குஜராத் நாட்டுப்புற இசைக்கு அவர் ஆற்றிய பங்களிப்பிற்காக, இந்திய அரசு அவருக்கு நான்காவது உயரிய குடிமக்கள் விருதான பத்மஸ்ரீ விருதை வழங்கி பெருமைப்படுத்தியது.  

## வாழ்க்கைக் குறிப்பு
பிகுதன் காத்வி 1948 ஆண்டு செப்டம்பர் மாதம் 19 அன்று இந்தியாவின் குஜராத் மாநிலத்தின் ஜுனாகத் மாவட்டத்தில் உள்ள மனேக்வாடா என்ற கிராமத்தில் பிறந்தார். பத்து வயதிலேயே பாடத் தொடங்கிய இவர், இடைநிலைப் பள்ளிக் கல்வியை முடித்த பிறகு, கிட்டத்தட்ட அவரது இருபதாவது வயதில் நாட்டுப்புற பாடகராக அறிமுகமானார் அவரது வாழ்க்கையின் ஆரம்பத்தில் படித்த ஜாவர்சந்த் மேகானி மற்றும் துலா பயா காக் ஆகியோரின் படைப்புகளே, நாட்டுப்புற பாடல்களை எழுதுவதற்கு காத்விக்கு ஊக்கமளித்ததாகக் கூறப்படுகிறது, மேலும் அவர் குஜராத்தின் நாட்டுப்புற இசை பாரம்பரியமான தயரோ வகை இசையில் கவனம் செலுத்தினார், அங்கு கலைஞர் கதைகளை பாடல்களாகப் பாடுகிறார். அவர் அமெரிக்கா, ஐக்கிய ராச்சியம் மற்றும் இந்தோனேஷியா போன்ற பல நாடுகளில் இசை நிகழ்ச்சிகளை நடத்தியுள்ளார் மற்றும் 350 க்கும் மேற்பட்ட ஒலி இசைத்துணுக்குகளை வெளியிட்டுள்ளார், இதில் *பதானு மாகன்* மற்றும் *கந்தனினு காமிர்* போன்ற பிரபலமான பாடல்களும் அடங்கும். அவர் ஸ்ரீ துலா பய காக் விருதையும் பெற்றுள்ளார். அவர் கஜ்ரபாவை மணந்தார், அவர்களுக்கு பாரத்பாய் என்ற மகன் உள்ளார். குடும்பமாக குஜராத்தில் உள்ள ஜூனாகத்தில் வசித்து வருகிறது.  

## தேர்ந்தெடுக்கப்பட்ட இசைப் பதிவுகளுக்கான பட்டியல்
- 
- 
-
# கோஷா



**கோஷா** ஒரு பண்டைய வேத கால இந்திய பெண் தத்துவவாதி ஆவார். சிறுவயதிலிருந்தே, தோல் வியாதியால் அவர் பாதிக்கப்பட்டார். அது அவரைச் சிதைத்தது. அசுவுனி குமாரர்கள் அவரை குணப்படுத்தி அவரது இளமை, ஆரோக்கியம் மற்றும் அழகை மீட்டெடுத்தார்கள். இதன் விளைவாக, அவர் திருமணம் செய்துகொண்டு ஒரு மகனையும் பெற்றார். அவர் வேதங்களில் புலமை பெற்றிருந்தாரென்றும் ரிக்வேதத்தில் இரண்டு பாடல்களை எழுதினார் என்றும் கூறப்படுகிறது. மந்திரங்களை நன்கு அறிந்தவர் என்ற பொருளில் அவள் *மந்திரத்ரிகா* என்றும் அழைக்கப்பட்டார். அவர் ஒரு பிரம்மவாதினி அல்லது பிராமணத்தின் பேச்சாளர் அல்லது பிரகடனர் என்றும் அறியப்பட்டார். மேலும் ஒரு கூர்நோக்கையுடைய ஆன்மீக வாழ்க்கையை அவர் நடத்தினார். இதனால் இவர் நீண்ட காலம் திருமணமாகாத கன்னிப் பெண்ணாகவே இருந்தார். புத்துயிர் தருவதில் தேர்ச்சி பெற்ற அக்கால தெய்வீக மருத்துவ இரட்டையர்களான அசுவினிகளிடம் இவர் உருக்கமாக பிரார்த்தனை செய்தார். அவர்கள் இளமையை மீட்டெடுக்கவும், அபரிமிதமான அறிவைப் பெறவும், தோல் நோயைக் குணப்படுத்தவும் இவருக்கு மது வித்யா என்னும் ஒரு வேத போதனையை, இரகசிய விஞ்ஞானத்தைக் கற்பித்தார்கள். தொடர்ச்சியான பிரார்த்தனையின் காரணமாக அசுவினி குமாரர்கள் இவரது தோல் பிரச்சனையை குணப்படுத்தி அவளது அழகை மீட்டெடுத்தனர். அதன் பின்னர் இவருக்குத் திருமணம் நடந்தது. சுஹஸ்தியா என்ற மகனும் பிறந்தார். சுஹஸ்தியா ரிக்வேதத்தில் ஒரு பாடலையும் இயற்றினார்.
# சபர் கோட்டி

**சபர் கோட்டி** ஒரு இந்திய பஞ்சாபி பாடகர் ஆவார். பஞ்சாபி இசைத் துறையில் மிகவும் பிரபலமான பாடல்களில் ஒன்றான *தென்னு கி தாசியே* பாடல் அவர் எழுதி பாடியதே.  

## வாழ்க்கை வரலாறு
சபர் கோட்டி 1965 ஆம் ஆண்டு ஜனவரி 20 ஆம் தேதி, அமர்நாத் மற்றும் சிந்தி தேவிக்கு என்ற இசைக் கலைஞர்களின் குடும்பத்தில் பிறந்தார், அவர் ரீட்டா என்பவரை மணந்தார், அவருக்கு அலெக்ஸ் கோட்டி, வில்லியம் கோட்டிமற்றும் ராகேஸ்வரி கோட்டி உள்பட நான்கு குழந்தைகள் உள்ளனர்.  

தனது ஆத்மார்த்தமான குரல் மற்றும் சோகமான பாடல்களுக்கு பெயர் பெற்ற பஞ்சாபி பாடகரான சபர் கோட்டி தனது ஒன்பதாவது வயதில், அவர் குரு அமர்நாத்துடன் இசை நிகழ்ச்சிகளில்  கலந்துகொள்ளத் தொடங்கினார். புரான் ஷா கோட்டியின் கீழ் சபர் கோட்டி தனது திறமைகளை மேம்படுத்தினார். அவரது பிரபலமான பாடல்களில் "கர்கை ஐ சௌதா சதா", "ஓ மௌசம் வாங்கு படல் கயே", "அசின் துர் அந்தர் தக் லீரா ஹோய் பைதே ஆன்", "ஆயே ஹாயே குலாபோ", "சௌன் டா மஹினா ஹோவ்" மற்றும் "பீங்க் ஹுலாரே லைண்டி" ஆகியவை அடங்கும்.  

சபர் கோடி 25 ஜனவரி 2018 அன்று ஜலந்தரில் உள்ள ஒரு மருத்துவமனையில் நீண்டகால நோயின் பின்னர் இறந்தார் மற்றும் அவரது பிறந்த இடமான கோட் கரார் கானில் தகனம் செய்யப்பட்டார். அவரது இறுதிச்சடங்கு நாளில், அவருக்கு நினைவாக ஒரு நினைவிடம் கட்ட கிராம சபை அறிவித்தது.  

## இசைப் பதிவுகளுக்கான முழுமையான பட்டியல்

### இசை பாடல் துணுக்குகள்
| 1995 | *மேரா தில் கோ கயா* | டி எம் சி பதிவுகள் | சுரேந்தர் பச்சன் | ஆல்பம் |
| --- | --- | --- | --- | --- |
| 1996 | *ஆஷ்கான் டா தில்* | டி-தொகுப்பு | சுரேந்தர் பச்சன் |  |
| 1998 | *சோனே தேயா கங்கனா* | எச்.எம்.வி | சரஞ்சித் அஹுஜா |  |
| 2001 | *முந்திரன் வாலா ஜோகி* | ஹைடெக் இசை நிறுவனம் | சுரேந்தர் பச்சன் |  |
| 2001 | *இக் சான் உம்பிரான் தே* | ஹைடெக் இசை நிறுவனம் | சுரேந்தர் பச்சன் |  |
| 2002 | *ஷோங்க் அமிரன் டா* | குறிப்புகள் இசை | சரஞ்சித் அஹுஜா |  |
| 2006 | *தன்ஹையன்* | ஆடியோ டச் | ஜெய்தேவ் குமார் |  |
| 2012 | *சோட்* | டெலிடியூன் | ஒற்றை |  |
| 2014 | *கம் நஹி முக்தே* | புதிய பதிவுகள் | எம் ஹெர்ரி |  |
| 2016 | *துக் டென் டி* | ஆனந்த் கேசட்ஸ் நிறுவனங்கள் | பூந்தி சஹோதா |  |
| 2017 | *ஹஞ்சு 2* | ரமாஸ் இசை | குர்மீத் சிங் |  |
| 2017 | *ஷரப்* | வீனஸ் உலகளாவிய பொழுதுபோக்கு | பூந்தி சஹோதா | ஒற்றை |
| 2018 | *அசி எஸே ஜோகே ரெஹ் கயே* | ஷைன்ஸ்டார் நிறுவனம் | ஒற்றை |  |

; பக்தி பாடல் துணுக்குகள்  

| 1999 | *மங்லோ முராடா* | எச்.எம்.வி | ஆல்பம் |  |
| --- | --- | --- | --- | --- |
| 2009 | *கத்ரா கத்ரா அம்ரித் தா* | ஷெமரூ என்டர்டெயின்மென்ட் | EP |  |
| 2015 | *ஓம் சாய் ராம்* | அமர் ஆடியோ | ஹரி அமித் | ஆல்பம் |
| 2015 | *வைஷ்ணோ மா* | அமர் ஆடியோ |  |  |
| 2017 | *சத்குரு கன்ஷி வாலா* | என்கேஎன் இசை |  |  |

## திரைப்படவியல்
| *இஷ்க் நச்சவ்யே கலி கலி* | பின்னணிப் பாடகர் | பஞ்சாபி | 1996 |
| --- | --- | --- | --- |
| *தபாஹி* | 1996 |  |  |
| *தாரா அம்பாரா தே* | 2002 |  |  |
| *பின் டி குடி* | 2005 |  |  |
| *மஜாஜன்* | 2008 | } |  |
# சோபியா வாடியா


**சோபியா வாடியா** (நீ சோபியா காமாச்சோ), கொலம்பியாவில் பிறந்த இந்தியரான இறையியல் அறிஞர், இலக்கியவாதி, *பென்* என்ற *அகில இந்திய மையத்தின்* நிறுவனர் மற்றும் அதன் இதழான தி இந்தியன் பென் (*The Indian PEN*) இன் நிறுவனர் ஆசிரியர் ஆவார். அவர் உலகக் கலாச்சாரத்தின் இந்திய நிறுவனம், பெங்களூரு மற்றும் ஆசிய புத்தக அறக்கட்டளை, மும்பை ஆகியவற்றை இணைந்து நிறுவினார். இந்திய அரசாங்கம் 1960 இல் வாடியாவை கௌரவித்தது. தேசத்திற்கு அவர் செய்த சேவைகளுக்காக நான்காவது மிக உயர்ந்த இந்திய குடிமகன் விருதான பத்மஸ்ரீ விருதை அவருக்கு வழங்கியது.  

## சுயசரிதை
சோபியா கமாச்சோ 1901 இல் கொலம்பியாவில் பிறந்தார். தனது தாய்நாடான கொலம்பியா,பாரிஸ், லண்டன் மற்றும் நியூயார்க்கில் தனது கல்வியை மேற்கொண்டார். 1927 ஆம் ஆண்டில், அவர் ஐரோப்பிய நாடுகளுக்கு சுற்றுப்பயணத்தில் ஒரு இந்திய இறையியலாளரான பி.பி. வாடியாவைச் சந்தித்தார். அவரது தத்துவத்தால் ஈர்க்கப்பட்டு 1928 இல் அவரை மணந்தார். அடுத்த ஆண்டு, அவர் தன் கணவருடன் இந்தியா சென்று அவருடன் இணைந்து நடவடிக்கைகளில் ஈடுபட்டார். இருவரும், ஐக்கிய இறையியல் அறிஞர்கள் கழகத்தை பல கிளைகளாக ஐரோப்பாவின் பல்வேறு இடங்களில் நிறுவினர். மேலும் 1929 இல் மும்பையில் முதல் இந்திய கிளையை நிறுவினர்.  

இந்த ஜோடி, 1930 ஆம் ஆண்டு, *பென்னின் அகில இந்திய மையத்தை* மும்பையில் நிறுவியது. மேலும் *தி இந்தியா* பென் மற்றும் தி ஆர்யன் பாத் ஆகிய இரண்டு இதழ்களைத் துவக்கியது. *தி இந்தியா பென்* இதழின் ஆசிரியராக இருந்த சோபியா, அவர் இறக்கும் வரை அந்தப் பதவியில் இருந்தார். 1945 ஆம் ஆண்டில், தென்னிந்திய மாநிலமான கர்நாடகாவில் பெங்களூருவிற்கு அருகிலுள்ள பசவனகுடியில் 1945 ஆம் ஆண்டில் *இந்திய உலக கலாச்சார நிறுவனத்தை* நிறுவினார். இந்த காலகட்டத்தில், அவர் 1936 இல் *மதங்களின் சகோதரத்துவம்* மற்றும் 1941 இல் நோபல் பரிசு பெற்ற ரவீந்திரநாத் தாகூரின் முன்னுரையுடன் *குடியுரிமைக்கான தயாரிப்பு* ஆகிய இரண்டு புத்தகங்களை வெளியிட்டார். *மதங்களின் சகோதரத்துவத்தின்* இரண்டாவது பதிப்பு 1944 இல் மகாத்மா காந்தி எழுதிய முன்னுரையுடன் வெளிவந்தது. மும்பையில் *ஆசிய புத்தக அறக்கட்டளையை* நிறுவுவதில் அவர் முக்கியப் பங்காற்றினா.ர்  

சோபியா வாடியா 1958 இல் தனது கணவரின் மரணத்திற்குப் பிறகும் தனது சமூக வாழ்க்கையைத் தொடர்ந்தார். மேலும் பதினொரு *அகில இந்திய எழுத்தாளர்கள் மாநாடுகளை* ஒருங்கிணைத்து நடத்தினார். சோபியா, 27 ஏப்ரல் 1986 அன்று உயிர் துறந்தார்.
# நிவி (ஆடை)

**நிவி** (nīvī, निवी, नीवी) என்பது பெண்களுக்கான ஆடை,அது உடலில் கீழ் பகுதியை மூடி,இடுப்பைச் சுற்றி கட்டப்பட்ட அல்லது அணியப்பட்ட ஆடை ஆகும்.  

## பொருள்
சமஸ்கிருதத்தில் நிவி என்றால் பெண்களின் இடுப்பு பகுதியில் அணியும் கீழ் ஆடை என்று பொருள் ஆகும்.  

## ஆடை
சுற்றுதல் அல்லது போர்த்துதல் ஆகியவை பண்டைய இந்திய ஆடை உடுத்தும் வடிவங்களாகும்.  

சமகாலத்தில் ஆடைகளைப் பயன்படுத்துதல் மற்றும் போர்த்துதல் ஆகியவற்றின் பாணிகளை வேதங்கள் விவரிக்கிறது.உத்தரியா என்பது மேல் ஆடையாகும்,ஆதிவாசம் மேல் ஆடையையும், வாசா என்பது கீழ் உடல் ஆடையையும் குறிக்கிறது. எனவே நிவியை வாசாவில் வகைப்படுத்தலாம், அது ஒரு எளிய செவ்வக ஆடை.  

## உடை
### நிவி உடுத்துதல்
பெண்கள் நிவியை இடுப்பைச் சுற்றி வளைந்த முனைகளுடன் சுற்றிக் கொண்டிருந்தனர்.மேல் பகுதியை வெறுமையாக விட்டுவிடும் பெண்களுக்கு கீழ் உடலுக்கான உள் மடக்கு இது. பழைய காலத்தில், இது 'நிவி பந்தா' என்றும் அழைக்கப்பட்டது.  
''
# அந்தமான் நிக்கோபார் தீவுகளின் இசை


அந்தமான் நிக்கோபார் தீவுகள் இந்தியாவின் ஒரு பகுதியாகும். இப்பகுதியின் நாட்டுப்புற மரபுகளில் மோகென் என்ற பழங்குடியின கடற்பயணிகளின் பல்வேறு வகையான சடங்குகள் மற்றும் பழங்குடி நடனம் ஆகியவை அடங்கும்.  

அந்தமான் மற்றும் நிக்கோபார் கலாச்சாரம், தீவில் குடியேறியவர்களின் பூர்வீக கலாச்சாரங்களின் கலவையையும், இந்திய நிலப்பரப்பில் இருந்து தீவில் ஆரம்பகாலத்தில் குடியேறியவர்களின் சந்ததியினரால் கொண்டு வரப்பட்ட ஒரு முக்கிய கலாச்சாரத்தையும் காட்டுகிறது. புலம்பெயர்ந்தோர் அந்தமான் மற்றும் நிக்கோபார் தீவுகளின் கலாச்சாரத்திற்கும் பங்களித்தனர். அந்தமான் மற்றும் நிக்கோபார் கலாச்சாரத்தின் மிகப்பெரிய அம்சம் இந்த இரண்டு கலாச்சார வாழ்க்கையின் அமைதியான சகவாழ்வு ஆகும்.  

## அந்தமான் மற்றும் நிக்கோபார் பழங்குடியினரின் கலாச்சார வடிவங்கள்

அந்தமான் மற்றும் நிக்கோபார் கலாச்சாரத்தின் மிகவும் தனித்துவமான அம்சம் தீவுகளின் பழங்குடி மக்களின் கலாச்சாரம் ஆகும். அந்தமான் மற்றும் நிக்கோபார் தீவுவாசிகளை இரண்டு பெரிய குழுக்களாக பிரிக்கலாம். அந்தமானின் முக்கிய இனக்குழுக்கள் அந்தமானீசு, ஓங்கே, சாரவா மற்றும் சென்டினலீசு. நிக்கோபார் பழங்குடியினரின் முக்கிய குழுக்கள் நிக்கோபரி (நிகோபரீசு) மற்றும் சோம்பென். தீவுவாசிகள் துர்கா பூசை, பொங்கல், பங்குனி உத்திரம், ஓணம், மகாசிவராத்திரி, சனமாசுடமி, கோலி, தீபாவளி, கிறிசுதுமசு மற்றும் புனித வெள்ளி போன்ற பெரும்பாலான இந்திய பண்டிகைகளை நடனம் மற்றும் இசையுடன் கொண்டாடுகிறார்கள். நிக்கோபரி நடனம் அந்தமான் மற்றும் நிக்கோபார் மக்களின் பாரம்பரிய நடனமாகும். பொதுவாக **பன்றித் திருவிழா** என்று அழைக்கப்படும் ஓசுவரி விழாவின் போது இதைக் காணலாம். அந்தமானியர்கள் தங்கள் பாரம்பரிய இசையை விரும்புகிறார்கள். நடனக் கலைஞர்கள் ஓங்கே பழங்குடியினரின் இசை மற்றும் பாடலுக்கு அழகாக நகர்கிறார்கள்.  

இந்த பழங்குடியினர் அனைவரும் அந்தமான் மற்றும் நிக்கோபார் தீவுகளில் தங்கள் பூர்வீக கலாச்சாரத்தை தொடர்ந்துள்ளனர், இன்னும், தொடர்ந்து செய்கின்றனர். இந்த பழங்குடியினரின் ஒப்பீட்டளவில் தனிமைப்படுத்தப்பட்டிருப்பது அந்தமான் மற்றும் நிக்கோபார் கலாச்சாரத்தின் இந்த நீரோடைகளைப் பாதுகாக்க உதவியது.
# குள்ள மாடுகள்

**குள்ள மாடுகள்** (**Miniature cattle**), உலகில் பல நாடுகளில் குட்டை மாடுகள் உள்ளது. குறிப்பாக தென்னிந்தியாவின் கேரளா மாநிலத்தில் காசர்கோடு குள்ள மாடு, வெச்சூர் குள்ள மாடுகளும், ஆந்திரப் பிரதேச மாநிலத்தின் புங்கனூரில் புங்கனூர் குள்ள மாடுகளும் உள்ளது.  

பெரிய மாடுகளுடன் ஒப்பிடுகையில் குள்ள மாடுகளுக்கு குறைந்த மேய்ச்சல் நிலப்பரப்பு, சிறிய தொழுவம் மற்றும் குறைந்த தீவனம் போதுமானது. ஆனால் இவைகள் தரும் பாலின் அளவு நாட்டுப் பசுக்கள் போன்று குறைவாக உள்ளது.  
## குள்ள மாட்டினங்கள்

| ஆஸ்திரேலியா லோலைன் மாடுகள் | அபெர்தீன் ஆங்குஸ், ஆஸ்திரேலியா |
| --- | --- |
| டெக்ஸ்டர் மாடுகள் | அயர்லாந்து |
| காசர்கோடு குள்ள மாடு | கேரளா, இந்தியா |
| லகுனே | பெனின், ஐவரி கோஸ்ட், காபோன், டோகோ |
| செபு குள்ளமாடுகள் | ஐக்கிய அமெரிக்கா |
| நியாதா மாடுகள் | உருகுவே, அர்கெந்தீனா |
| பண்டா மாடுகள் | ஐக்கிய அமெரிக்கா |
| புங்கனூர் குள்ள மாடுகள் | ஆந்திரப் பிரதேசம், இந்தியா |
| வெச்சூர் குள்ள மாடுகள் | வெச்சூர், கேரளா, இந்தியா |
# புதைக்கப்பட்ட நிலவு

**புதைக்கப்பட்ட நிலவு** (*The Buried Moon*) அல்லது **இறந்த நிலவு** என்பது ஜோசப் ஜேக்கப்ஸ் என்பவரால் *மோர் இங்கிலிஷ் ஃபேரி டேல்ஸ்* என்பதில் சேர்க்கப்பட்ட ஒரு விசித்திரக் கதையாகும். இது சில மாறுபாடுகளைக் கொண்டுள்ளது, இது விசித்திரக் கதைகளுக்கு பொதுவானதை விட அதிகமான புராணங்களில் தோன்றும். இது அஞ்சோல்ம் பள்ளத்தாக்கில் உள்ள நார்த் லிங்கன்ஷயர் கார்ஸில் இருந்து திருமதி பால்ஃபோரால் சேகரிக்கப்பட்டது. அதன் அசாதாரண குணாதிசயங்கள் அதன் தோற்றம் ஒரு விசித்திரக் கதை என்று பலர் சந்தேகிக்கின்றனர். இருப்பினும், திருமதி பால்ஃபோர் தனது குறிப்புகளை வெளியிட்டபோது, they were generally found reliable. அவை பொதுவாக நம்பகமானதாகக் காணப்பட்டன.  

## கதைச் சுருக்கம்
ஒரு காலத்தில், கார்லாண்ட் சதுப்பு நிலங்களால் நிறைந்திருந்தது. சந்திரன் தோன்றும் போது, பகலில் நடப்பது போல் பாதுகாப்பாக இருந்தது. ஆனால் சந்திரன் தோன்றாத பிற சமயங்களில் போகிகள் போன்ற தீய விஷயங்கள் வெளியே வந்து விடும்.  

இதையறிந்த சந்திரன், மஞ்சள் தலைமுடியில் ஒரு கருப்பு அங்கியை போர்த்திக்கொண்டு வெளியே வந்தாள். அவள் ஒரு குளக்கரை அருகே வரும்போது ஒரு இறந்து போனமரம் அவளைத் தடுத்து குளத்தில் தள்ளியது. ஒரு மனிதன் குளத்தில் விழுவதைக் கண்டு, குளத்திலிருந்து அவனை வெளியேற்றப் போராடினாள். அவளது ஒளி மனிதனைப் பாதுகாப்பாகச் செல்ல உதவினாலும் தீய உயிரினங்கள் இருளில் இருந்து வெளியே வந்து, அவளை ஒரு பெரிய கல்லின் கீழ் சிக்க வைத்தது..  

இதனால் சந்திரன் உதிப்பதை நிறுத்தியது, சந்திரனால் காப்பாற்றப்பட்ட மனிதன் தான் பார்த்ததைச் சொல்லும் வரை, என்ன நடந்தது என்று தெரியாமல் மக்கள் ஆச்சரியப்படுகிறார்கள். இதைக் கண்டுபிடிக்க ஒரு புத்திசாலி பெண், சவப்பெட்டி, ஒரு மெழுகுவர்த்தி மற்றும் ஒரு இறந்த மரம் ஆகியவற்றை சந்திரன் இருக்கும் சதுப்பு நிலத்திற்குள் அனுப்புகிறாள். அவர்கள் அவள் சொன்னபடியே செய்து, சந்திரனை விடுவிக்கின்றனர். பிறகு சந்திரன் வேறு எப்போதும் இல்லாததை விட பிரகாசமாக பிரகாசித்தது., மேலும் தீய விஷயங்கள் அங்கிருந்து துரத்தப்பட்டன.  

## நவீன தழுவல்கள்

- சார்லஸ் டி லிண்ட் இதை "தி மூன் இஸ் ட்ரோனிங் வைல் ஐ ஸ்லீப்" என்ற தலைப்பில் எழுதினார்.
- *வெப்காமிக் நோ ரெஸ்ட் ஃபார் தி விகெட்* கதையின் பல கூறுகளை கதையின் நிகழ்வுகளாகப் பயன்படுத்துகிறது. காணாமல் போன ஒரு முக்கியக் கதாபாத்திரம்.
- பிரெஞ்சு பவர் மெட்டல் இசைக்குழுவான வைல்ட்பாத் அவர்களின் இசைத்தொகுப்பான அண்டர்னீத்தில் கதையின் இசை தழுவலை செய்தது. இந்த பாடலுக்கான இசை வீடியோ, பர்ட் மூன் 2012 இல் வெளியிடப்பட்டது.
# டால்டா



**டால்டா** (*Dalda*) என்பது தெற்காசியாவில் பிரபலமான தாவர எண்ணெய் (ஹைட்ரஜனேற்றப்பட்ட காய்கறி சமையல் எண்ணெய்) நிறுவனம் ஆகும்.  

## வரலாறு
டாடா என்பது 1930 ஆம் ஆண்டில் பசுவின் பாலில் தயாரிக்கப்பட்ட தேசி நெய்க்கு பதிலியாக, மலிவாக வந்த வனஸ்பதி நெய்யினை இறக்குமதி செய்த டச்சு நிறுவனம் ஆகும்.முந்தைய ஆங்கிலேய காலனித்துவ நாட்களில் இந்தியாவில் தேசி நெய் ஒரு விலையுயர்ந்த பொருளாக இருந்தது,பொதுமக்களுக்கு எளிதில் மலிவு விலையில் கிடைக்ககூடியதாய் இல்லை. இந்திய குடும்பங்களிலும் குறைவாகவே பயன்படுத்தப்பட்டது, எனவே மலிவான விலையில் அதற்கு தேவை இருந்தது.  

1931 ஆம் ஆண்டு ஹிந்துஸ்தான் வனஸ்பதி உற்பத்தி நிறுவனம் செயற்கை வனஸ்பதியை தயாரிக்க டாடாவுடன் இணைக்கப்பட்டது.1930 ஆம் ஆண்டின் முற்பகுதிவரை இந்தியாவில் கிடைத்த ஹைட் ரஜனேற்றப்பட்ட தாவர எண்ணெய் ஹுசைன் டாடா மற்றும் ஹிந்துஸ்தான் வனஸ்பதி நிறுவனம் ஆகியவற்றால் இறக்குமதி செய்யப்பட்டது.(தற்பொழுது இந்நிறுவனம் ஹிந்துஸ்தான் யுனிலீவர் லிமிடெட் யுனிலீவர் பாக்கிஸ்தான் எனப்படுகிறது)ஹிந்துஸ்தான் வனஸ்பதி நிறுவனம் ஹைட்ர ஜனேற்றப்பட்ட தாவர எண்ணெய் உற்பத்தி செய்ய திட்டமிட்டது எனவெ டால்டா என்ற பெயரில் புதிய ஹைட் ரஜனேற்றப்பட்ட தாவர எண்ணெய் நிறுவனம் உருவாகியது.அதற்கு முன்பு வரை ஹுசைன் டாடா என்ற பெயரில் இறக்குமதி செய்த பொருளை விற்பனை செய்து வந்தனர். *லீவர் பிரதர்ஸின்* 'எல்' என்ற எழுத்தை புதிய நிறுவனம் பெயரில் டால்டாவாக மாற்றுவதற்கு நிறுவனத்தை அனுமதிக்க லிவர் பிரதர்ஸ் தனது ஒத்துழைப்பைக் கோரினார். பெயர் மாற்றத்திற்கு சம்மதித்தார். டால்டா 1937 இல் அறிமுகம் செய்யப்பட்டது இது இந்தியாவிலும் பாகிஸ்தானிலும் நீண்ட காலமாக இயங்கும் நிறுவங்களில் ஒன்றாகும்.  

1939 ஆம் ஆண்டில் தி டால்டா திரைப்படம் என்பது டால்டா என்ற வனஸ்பதி (சமையல் கொழுப்பு) நிறுவனத்தின் சந்தைப்படுத்துதல் பிரச்சாரத்திற்க்காக உருவாக்கப்பட்ட ஒரு விளம்பர படமாகும்.லிண்டாஸ் என்பர் இந்தியாவின் பல் ஊடக விளம்பர படத்தினை உருவாக்கினார்.  

## இந்தியாவில்
2003 ஆம் ஆண்டு, பங்கே லிமிடெட், ஹிந்துஸ்தான் யூனிலீவர் லிமிடெட் நிறுவனத்திடமிருந்து டால்டா நிறுவனத்தை ரூ.100 கோடிக்குக் கீழ் வாங்கியது. பின்னர் பங்கே டால்டாவை ஒரே நிறுவனமாக உருவாக்கி, புவியியல் அடிப்படையில் பல்வேறு வகையான சுத்திகரிக்கப்பட்ட எண்ணெய்களை (சோயாபீன், சூரியகாந்தி, பால்மோலிவ் போன்றவை) விற்பனை செய்யத் தொடங்கினார்கள்.
# மஞ்சள் ஆளி

**ரெயின்வர்டியா இண்டிகா** (*Reinwardtia indica*), **மஞ்சள் ஆளி** அல்லது **பியோலி**, இமயமலையில் காணப்படும் லினேசி இனமாகும். இது மோனோடைபிக் இனத்தில் உள்ள ஒரே இனம் ***ரெயின்வர்டியா***.  

## விநியோகம்
இந்த மலர் சீனாவிலும் வட இந்தியாவிலும் உள்ள இமயமலையில் இருந்து வருகிறது.  

## பயன்கள்
பூக்களிலிருந்து தயாரிக்கப்படும் ஒரு மஞ்சள் சாயம் துணிகளுக்கு சாயமிடுவதற்கும் வண்ணப்பூச்சுகள் செய்வதற்கும் பயன்படுத்தப்படுகிறது.  

## கலாச்சாரம்

பியோலி பல நாட்டுப்புறப் பாடல்களின் பொருள்.  

கர்வாலி மக்கள் மற்றும் குமாவோனி மக்கள் நாட்டுப்புறக் கதைகளின்படி, பியோலி காட்டில் வாழ்ந்த ஒரு இளம் கன்னிப்பெண். அவள் விலங்குகளால் வளர்க்கப்பட்டாள.வேட்டையாடும் பயணத்தின் போது வழி தவறிய இளவரசனின் வடிவத்தில் அவளுடைய முதல் மனித தொடர்பு இருந்தது. அவள் அவனைப் பின்தொடர்ந்தாள். நிச்சயமாக அவன் அவளைக் காதலித்தான். தன்னை திருமணம் செய்து கொண்டு தன் அரண்மனைக்கு அழைத்துச் செல்லும்படி அவளை வற்புறுத்தினான். அவள் இளவரசனை நேசித்தாலும், இயற்கையான சூழல் இல்லாததால் அவள் வாட ஆரம்பித்தாள். யாராலும் அவளைக் குணப்படுத்த முடியவில்லை, இறுதியாக அவள் தாவரங்கள் மற்றும் விலங்கின நண்பர்களுக்காக அவள் இறந்தாள். அவளுடைய கடைசி ஆசை, அவள் தன் நண்பர்களிடையே அடக்கம் செய்யப்பட வேண்டும் என்பதுதான். இளவரசர் அவளை முதலில் சந்தித்த இடத்தில் அடக்கம் செய்ய அழைத்துச் சென்றார். சிறிது நேரம் கழித்து அந்த இடத்தில் ஒரு அழகான மஞ்சள் பூ வந்தது. இந்த மலர் அழகான இயற்கையை விரும்பும் பெல்லின் பெயரிடப்பட்டது.  

## வகைபிரித்தல்
பின்வருபவை *ரெய்ன்வார்டியா இண்டிகா* என்பதன் வகைபிரித்தல் ஒத்த சொல்:  

*ஆர். டெட்ராஜினா*, *ஆர். டிரிஜினா*, *லினம் டிரிஜினம்*,
# காட்டில் கிடைத்த பறவை


**காட்டில் கிடைத்த பறவை** ( *Foundling-Bird* ) என்பது ஜெர்மன் விசித்திரக் கதையாகும். இது கிரிம் சகோதரர்களால் சேகரிக்கப்பட்டத் தொகுப்பில் எண் 51-ல் சேகரிக்கப்பட்டது.  

இது ஒரு பெண் தனது உருவத்தை மாற்றிக் கொண்டு தப்பிக்கும் கதை வகையாகும் *தி மாஸ்டர் மெய்ட்*, *தி வாட்டர் நிக்ஸி*, *நிக்ஸ் நாட் நத்திங்* மற்றும் *தி டூ கிங்ஸ் சில்ட்ரன்* ஆகியவை இதே போன்ற பிற கதைகளாகும்.  

## கதைச் சுருக்கம்
ஒரு வனத்துறை அதிகாரி பறவைக் கூட்டில் ஒரு குழந்தை இருப்பதை கண்டுபிடித்து, தனது மகள் லென்செனுடன் வளர்க்க அக்குழந்தையை கொண்டு வருகிறார். மேலும் அதற்கு பண்டேவோகல் ("காட்டில் கிடைத்த பறவை") என்று அழைத்தனர். மேலும் லென்செனுடன் குழந்தை நெருங்கி பழகியது.  

ஒரு நாள் சமையல்காரி பல வாளிகள் தண்ணீரை வீட்டிற்குள் எடுத்துச் செல்வதைக் கண்டு "எதற்காக இவ்வளவு தண்ணீர் எடுத்துச் செல்கிறீர்கள்" என்று லென்சென் கேட்கிறாள். அதற்கு அந்த சமையல்காரி அடுத்த நாள் சமையலுக்கு அந்தக் குழந்தையை கொதிக்க வைப்பதற்காக அவ்வாறு செய்வதாக அவளிடம் கூறினாள். பயந்து போன லென்சென் பண்டேவோகலிடம் கூறியதும் அங்கிருந்து அவர்கள் தப்பி ஓடிவிடுகின்றனர்.  

காணாமல் போன மகளைப் பற்றி வனக்காவலர் தன்னிடம் என்ன கேட்கப் போகிறாரோ என்று பயந்த சமையல்காரி, அவர்களைத் தேட வேலையாட்களை அனுப்புகிறாள். தப்பித்துப்போன பண்டேவோகல் ஒரு ரோஜாப்பூவாகவும், லென்சென் அதன் மீது ஒரு ரோஜாவாகவும் மாறியது. தேடிச் சென்ற வேலையாட்கள் வெறுங்கையுடன் திரும்பிச் சென்றனர். ரோஜாப்பூவையும் ரோஜாவையும் தவிர வேறு எதையும் பார்க்கவில்லை என்று சமையல்காரியிடம் சொன்னபோது, ரோஜாவை ஏன் டுகிறாள். அவர்கள் மீண்டும் தேடச் சென்றார்கள். இப்போது , பண்டேவோகல் ஒரு தேவாலயமாக மாறியது. லென்சென் அதில் ஒரு சரவிளக்காக மாறினாள். அவர்கள் திரும்பி வந்து சமையல்காரியிடம் தாங்கள் பார்த்ததைச் சொன்னார்கள். சரவிளக்கைத் திரும்பக் கொண்டு வராததற்காக அவர்களைக் கடிந்து கொண்டாள்.  

கடைசியாக சமையல்காரி தானே அவர்களை கண்டுபிடிக்க கிளம்புகிறாள். இப்போது பண்டேவோகல் ஒரு குளமாகவும் லென்சென் அதன் மீது நீந்தும் ஒரு வாத்தாகவும் மாறினர். தேடியலைந்த சமையற்காரி அக்குளத்தில் தண்ணீர் குடிப்பதற்காக மண்டியிடுகிறாள். அந்த நேரத்தில் லென்சென் அவள் தலையைப் பிடித்து இழுத்து குளத்திற்குள் மூழ்கடித்தாள்.  

குழந்தைகள் மீண்டும் பத்திரமாக வீடு திரும்புகின்றனர்.  

## இதனையும் பார்க்கவும்

- ராஜா கோஜாதா
# நீல மண்டலம்

, சார்தீனியா, நிகோயா மூவலந்தீவு, இகாரியா மற்றும் ஓக்கினாவா தீவுளைக் காட்டும் வென் படம்]]  
**நீல மண்டலங்கள்** (**Blue zones**) உலகில் சராசரி எதிர்பார்க்கும் வாழ்நாளை விட நீண்ட ஆண்டுகள் உயிர் வாழும் மனிதர்கள் பகுதிகளைக் குறிக்கிறது. இது போன்ற சராசரி வாழ்நாளை விட அதிக ஆண்டுகள் மக்கள் உயிர் வாழும் 5 நீல மண்டலங்கள் உள்ளது. அவைகள் ஓக்கினாவா தீவு, (ஜப்பான்), சார்தீனியா தீவு, (இத்தாலி), நிகோயா, (கோஸ்ட்டா ரிக்கா), இகாரியா, (கிரீஸ்) மற்றும் லோமா லிண்டா, கலிபோர்னியா, (ஐக்கிய அமெரிக்கா) ஆகும்.  

நீல மண்டலங்கள் என்ற கருத்தியலை முதன்முதலாக உலகுகிற்கு கூறியவர்கள் *கின்னி பெஸ்* மற்றும் *மைக்கேல் பௌலைன்* என்ற அறிஞர்கள் ஆவார். அவர்கள் இக்கருத்தியலை 2004ம் ஆண்டில் *முதுமையியல் பரிசோதனை* எனும் இதழில் வெளியிட்டனர்.நீல மண்டலங்களில் வாழும் மக்களின் நீண்ட வாழ்நாளுக்கான காரணமாக இந்த அறிஞர்கள் கூறுவது மன அமைதி, உடல் நலம் மற்றும் ஆரோக்கியமான உணவே ஆகும்.
# ஜான் டி. பேட்டன்


**ஜான் டிக்சன் பேட்டன்** (*John Dickson Batten*) (8 அக்டோபர் 1860 - 5 ஆகஸ்ட் 1932) எண்ணெய்சாயம், டெம்பரா ஓவியங்கள் மற்றும் சுதை ஓவியங்களை வரைந்த ஆங்கில ஓவியரும், புத்தக விளக்கப்படம் மற்றும் அச்சிடுபவரும் ஆவார். தென் மேற்கு இங்கிலாந்தின் டெவோனில் உள்ள பிளைமவுத்தில் பிறந்தார். இவர் டெம்பரா வகை ஓவியர்களின் சங்கத்தின் செயல் உறுப்பினராக இருந்தார்.  

## தொழில்
*அல்போன்ஸ் லெக்ரோஸின்* கீழ் நுண்கலைப் பள்ளியில் ஒரு மாணவராக இருந்தார். சர் *எட்வர்ட் பர்ன்-ஜோன்ஸ்* உடன் *கிரோஸ்வெனர்* அருங்காட்சியகத்தில் 1887 வரை தனது ஓவியத்தை காட்சிப்படுத்தினார். இவர் புராண மற்றும் உருவக கருப்பொருள்களில் ஈடுபட்டார்.பேட்டனின் ஓவியங்களில் *தி கார்டன் ஆஃப் அடோனிஸ்: அமோரெட்டா அண்ட் டைம்*, *தி ஃபேமிலி*, *மதர் அண்ட் சைல்ட்*, *ஸ்லீப்பிங் பியூட்டி: தி பிரின்சஸ் ஃபிங்க்ஸ் ஹெர் ஃபிங்கர்*, *ஸ்னோ ஒயிட் அண்ட் த செவன் ட்வார்வ்ஸ்*, *அட்லாண்டா அண்ட் மெலனியன்* ஆகியவை குறிப்பிடத்தக்கவை  

1890களில் பேட்டன் நாட்டுபுறவியலாளர்களின் சங்கத்தில் உறுப்பினராக இருந்த ஜோசப் ஜேக்கப்ஸ் (மேலும் அதன் இதழான போல்க்லோரின் ஆசிரியரும் கூட, 1890-93 ) என்பவரால் தொகுக்கப்பட்ட விசித்திரக் கதைகளின் தொகுப்பிற்கு ஓவியம் வரைந்தார். இங்கிலிஷ் *ஃபேரி டேல்ஸ்*, மேலும் 1890 முதல் 1895 வரையிலான *செல்டிக் ஃபேரி டேல்ஸ்* மற்றும் *யூரோபாஸ் ஃபேரி புக்* (1916) போன்றவை. (பிந்தையது ஐரோப்பிய நாட்டுப்புற மற்றும் விசித்திரக் கதைகளாகவும் வெளியிடப்பட்டது. ) ஆயிரத்தொரு இரவுகள் மற்றும் *டான்டேவின் இன்ஃபெர்னோ* போன்றவற்றின் ஆங்கிலப் பதிப்புகளுக்கும் ஓவியம் வரைந்தார்.  

பேட்டன் இரண்டு கவிதைப் புத்தகங்களையும், பறக்கும் விலங்குகள் பற்றியும், பறக்கும் மனிதன் பற்றியும் புத்தகத்தையும் எழுதினார்.  

1890-களின் இறுதியில் இவர் முட்டை டெம்பராவின் ஓவிய நுட்பத்திற்கு திரும்பினார். மேலும், ஆர்தர் காஸ்கின் போன்ற பர்மிங்காம் கலைஞர்களுடன் அதன் மறுமலர்ச்சியில் முக்கியப் பங்கு வகித்தார். இந்த ஊடகத்தில் இவரது *பண்டோரா* என்ற ஓவியம் 1913 இல் அரச கழகத்தில் காட்சிக்கு வைக்கப்பட்டது. பின்னர் 1918 இல் ரீடிங் பல்கலைக்கழகத்திற்கு வழங்கப்பட்டது. அது இப்போது மீட்டெடுக்கப்பட்டுள்ளது. பேட்டன் டெம்பரா வகை ஓவியங்களில் பணியாற்றும் ஓவியர்களின் சங்கத்தின் செயலாளராகவும் பணியாற்றினார். 1922 இல் *டெம்பெரா ஓவியத்தின் பயிற்சி* பற்றிய கட்டுரையை வெளியிட்டார்.  

## புகைப்படங்கள்
# மோருப் நம்கியால்



*மோருப் நம்கியால்*' ஒரு இந்திய நாட்டுப்புற இசைக்கலைஞர், இசையமைப்பாளர் மற்றும் நாடக கலைஞர் ஆவார், லடாக்கி மற்றும் திபெத்திய நாட்டுப்புற இசை பாரம்பரியத்தின் மறுமலர்ச்சிக்கான அவரது பங்களிப்புகளுக்காக அறியப்பட்டவர். அவர் 1960 களில் லடாக்கி பகுதி முழுவதும் பயணம் செய்ததாகவும், பிராந்திய இசை பாரம்பரியத்தைப் பாதுகாப்பதில் உதவிய அப்பகுதியின் பாடல்களை ஆவணப்படுத்தியதாகவும் கூறப்படுகிறது. லடாக்கின் கலாச்சார பாரம்பரியத்தை ஊக்குவிக்கும் லாப நோக்கற்ற நிறுவனமான லாம்டன் சமூக நலச் சங்கம் மற்றும் லாம்டன் பள்ளி ஆகியவற்றின் நிறுவனர்களில் இவரும் ஒருவர். அவர் *லடாக் கலை மற்றும் ஊடக அமைப்பின்* (LAMO) ஆலோசனைக் குழுவில் உறுப்பினராக உள்ளார். இந்திய இசைக்கு அவர் ஆற்றிய பங்களிப்பிற்காக, 2004 ஆம் ஆண்டில், இந்திய அரசாங்கம் அவருக்கு நான்காவது உயரிய குடிமக்கள் விருதான பத்மஸ்ரீ விருதை வழங்கியது. எரிக் கோட்டோ இயக்கிய *தி சாங் கலெக்டர் என்ற* ஆவணப்படமாக அவரது வாழ்க்கை எடுக்கப்பட்டுள்ளது.  

**லடாக்கின் பாடல் சேகரிப்பாளர்** என்று அன்புடன் அழைக்கப்படும் மோருப் நம்க்யால், தனது தாயகம் முழுவதும் நூற்றுக்கணக்கான மைல்கள் நடந்து, கிராமங்களுக்குச் சென்று அவர்களின் நாட்டுப்புறப் பாடல்களை ஆவணப்படுத்தினார் . இந்தப் பயணத்தின் மூலம், லடாக்கின் மறைந்து வரும் நாட்டுப்புறப் பாடல்களைப் பாதுகாக்க அவரது வாழ்நாள் முயற்சிகளைத் தொடங்கினார். மோருப் நம்க்யால் 40 ஆண்டுகளுக்கும் மேலாக அந்தப் பாடல்களைக் காப்பகப்படுத்தியுள்ளார். லடாக்கி கலாச்சாரத்தைப் பாதுகாப்பதில் உறுதிபூண்டுள்ள கலைஞர்கள் மற்றும் சமூக ஆர்வலர்களைக் கொண்ட தி லாம்டன் சொசைட்டியை அவர் இணைந்து நிறுவினார்.  

## மேலும் பார்க்கவும்

- லடாக்
- செரிங் லாண்டோல்
# ஜீனத் பேகம்



## ஆரம்ப கால வாழ்க்கை
ஜீனத் பேகம், 1931 - நவம்பர் 11 ஆம் தேதி, பிரித்தானியாவின் இந்தியாவின் பஞ்சாபில் உள்ள மலேர்கோட்லாவில் ஷமிம் அக்தர் என்ற பெயரில் பிறந்தார்.  

## இசை வாழ்க்கை
ஜீனத் பேகம் ஒரு பரத்தை (கோதேவாலி) மற்றும் புகழ்பெற்ற பாரம்பரிய பாடகி ஆவார். 1942 ஆம் ஆண்டு கோவிந்த் ராமின் பஞ்சாபி திரைப்படமான மங்தியில் (1942) பாடியபோது பின்னணிப் பாடகியாக அவரது முதல் வெற்றி கிடைத்தது. மேலும் அப்படத்தில் நடிகையாகவும் அறிமுகமானார். இப்படம் லாகூரில் தயாரிக்கப்பட்ட முதல் பொன்விழா படமாக குறிக்கப்பட்டது.  

அவரது முதல் இந்தி படம் *நிஷானி* யாகும்(1942). அதன் பின், *பாஞ்சி* (1944), *ஷாலிமார்* (1946), *ஷெஹர் சே டூர்* (1946) மற்றும் *தாசி* (1944) உள்ளிட்ட பிற குறிப்பிடத்தக்க படங்களுக்காக அவர் பாடினார்.  

ஜீனத் பேகம் 1944 இல் லாகூரிலிருந்து பம்பாய்க்கு குடிபெயர்ந்தார்  

## தனிப்பட்ட வாழ்க்கை
ஜீனத் அப்துல் ஜப்பாரை மணந்து பின்னர் அவர்கள் 1955 இல் விவாகரத்து செய்தார். பின்னர் அவர் சக்லைன் ரிஸ்வியை மணந்தார். அவர்களுக்கு ஒரு குழந்தை பிறந்தது.  

## இறப்பு
அவர் டிசம்பர் 11, 2007 அன்று பாகிஸ்தானின் லாகூரில் இறந்தார்.  

## திரைப்படவியல்

### திரைப்படம்
| 1942 | *நிஷானி* | ஹிந்தி |  |
| --- | --- | --- | --- |
| 1942 | *மங்டி* | பஞ்சாபி |  |
| 1943 | *சஹாரா* | இந்தி |  |
| 1944 | *தாசி* | ஹிந்தி |  |
| 1944 | *சந்த்* | ஹிந்தி |  |
| 1944 | *பஞ்சி* | ஹிந்தி |  |
| 1944 | *குல் பலோச்* | பஞ்சாபி |  |
| 1945 | *சம்பா* | ஹிந்தி |  |
| 1946 | *கஹான் கயே* | ஹிந்தி |  |
| 1946 | *ஷெஹர் சே டோர்* | ஹிந்தி |  |
| 1946 | *ரெஹானா* | உருது |  |
| 1946 | *ஷாலிமார்* | ஹிந்தி |  |
| 1946 | *குஷ் நசீப்* | ஹிந்தி |  |
| 1948 | *தெரி யாத்* | உருது |  |
| 1949 | *ஏக் தி லார்கி* | ஹிந்தி |  |
| 1949 | *கனீஸ்* | இந்தி |  |
| 1949 | *பெரே* | உருது |  |
| 1950 | *ஜஹாத்* | உருது |  |
| 1950 | *ஹமாரி பஸ்தி* | உருது |  |
| 1950 | *2 அன்சூ* | உருது |  |
| 1950 | *ஷம்மி* | பஞ்சாபி |  |
| 1951 | *முக்தா* | ஹிந்தி |  |
| 1951 | *ஈத்* | உருது |  |
| 1951 | *கைராத்* | உருது |  |
| 1951 | *பில்லோ* | பஞ்சாபி |  |
| 1952 | *ஷோலா* | உருது |  |
| 1952 | *நாத்* | பஞ்சாபி |  |
| 1953 | *சைலப்* | உருது |  |
| 1953 | *இல்ஜாம்* | உருது |  |
| 1963 | *இக் தேரா சஹாரா* | உருது |  |
| 1970 | *நயா சவேரா* | உருது |  |
| 1975 | *மொஹபத் ஜிந்தகி ஹை* | உருது | } |
# லோமா லிண்டா


, சார்தீனியா, நிகோயா மூவலந்தீவு, இகாரியா மற்றும் ஓக்கினாவா தீவுளைக் காட்டும் வென் படம்]]  

**லோமா லிண்டா** (**Loma Linda**), ஸ்பானிஷ் மொழியில் லோமா லிண்டா என்பதற்கு அழகிய மலை எனப்பொருளாகும்.இது ஐக்கிய அமெரிக்க நாட்டின் கலிபோர்னியா மாநிலத்தில் தெற்கில் அமைந்த சான் பெர்டினோ கவுண்டியில் அமைந்த சிறு நகரம் ஆகும்.மனிதர்களின் எதிர்பார்ப்பு ஆயுட்காலத்தை விட இந்நகரத்தில் வாழும் மக்களின் ஆயுட்காலம் மிக நீண்டதாகும். நீல மண்டலத்தில் அமைந்த உலகின் ஐந்து நகரங்களில் லோமா லிண்டா நகரமும் ஒன்றாகும். இந்நகரத்தில் லோமா லிண்டா பல்கலைக்கழகம் அமைந்துள்ளது. 2020 மக்கள் தொகை கணக்கெடுப்பின்படி, இந்தகரத்தின் மக்கள் தொகை 24,791 ஆகும்.  

## இதனையும் காண்க
- நீல மண்டலம்
# மோரன் சர்க்கார்



**மோரன் சர்க்கார்** ஒரு பஞ்சாபி முஸ்லீம் ஆவார். இவர் 1806 ஆம் ஆண்டு பஞ்சாபின் சீக்கிய ஆட்சியாளர் மகாராஜா ரஞ்சித் சிங்கை மணந்தார். ராணி ஆவதற்கு முன்பு ஒரு ஆடல் காணிகைப் பெண்ணாவார். மகாராஜா ரஞ்சித் சிங் மோரனைத் திருமணம் செய்ததற்காக அகாலி ஃபுலா சிங்கால் கசையடி கொடுத்து தண்டிக்கப்பட்டார். மாய் மோரன் 1811 இல் பதான்கோட் மாவட்டத்தில் வசிக்க அனுப்பப்பட்டார்.  

## வாழ்க்கை
மை மோரன் அமிர்தசரஸுக்கு அருகிலுள்ள மக்கன் விண்டியில் ஒரு முஸ்லீம் குடும்பத்தில் பிறந்தார். அவர் 21 வயதில் லாகூர் மகாராஜாவாக பதவியேற்ற மகாராஜா ரஞ்சித் சிங்கை அவர் பதவியேற்ற ஒரு வருடம் கழித்து மணந்தார். , அதிகாரப்பூர்வமாக *மகாராணி சாஹிபா* என்று மோரனுக்குப் பெயர் வழங்கப்பட்டது. அவர் முதலில் ஓர் ஆடல் காணிகையாவார். மகாராஜா ரஞ்சித் சிங் அவரை இந்தியா மற்றும் பாகிஸ்தானின் பஞ்சாப் பகுதியில் சந்திப்பது வழக்கம். அமிர்தசரஸ் மற்றும் லாகூர் இடையே பாதி வழியில் மகாராஜா ரஞ்சித் சிங்கின் பரதாரியில் மோரன் அராஜாவிற்காக நடனமாடினார். இந்த இடம் புல் கஞ்சரி என்று அழைக்கப்பட்டது. ஆனால் இப்போது அதன் பெயர் 'புல் மோரன்' என மாற்றப்பட்டுள்ளது.  

அவர் கலைகள் மற்றும் கடிதங்களில் மிகவும் கற்றுத் தேர்ந்தவராகக் கருதப்பட்டார். அவர் தனது பரோபகார செயல்களுக்காகவும், பல பிரச்சனைகளை மகாராஜாவின் கவனத்திற்கு கொண்டு வருவதற்காகவும் அறியப்பட்டார்.  

மோரனின் வேண்டுகோளின் பேரில் மகாராஜா *மஸ்ஜித்-இ-தவைஃபான்* என்று அழைக்கப்படும் ஒரு மசூதியைக் கட்டினார். அது 1998 இல் லாகூரில் *மை மோரன் மஸ்ஜித்* என மறுபெயரிடப்பட்டது. இது தற்போது ஷா அல்மி கேட் அருகே பப்பர் மண்டி என்று அழைக்கப்படும் லாகூர் பஜாரில் அமைந்துள்ளது.  

- பாகிஸ்தான் எல்லையில் உள்ள புல் மோரன் என்ற இடத்தில் பாழடைந்த பரதாரி]]  

## நாடகம்
மகாராஜா ரஞ்சித் சிங்குடனான அவரது வாழ்க்கைக் கதை மன்வீன் சந்துவால் நாடகமாக தயாரிக்கப்பட்டு கேவல் தலிவாலால் இயக்கப்பட்டது. மன்வீன் சந்து எழுதிய அதே நாடகம், நவம்பர் 2013 இல் அமிர்தசரஸில் நடைபெற்ற  

நடுவண் உயர்கல்வி வாரியத்தின் தேசிய சஹோதயா மாநாட்டின் போது, ஸ்பிரிங் டேல் சீனியர் பள்ளி, அமிர்தசரஸ்ஸின் முதல்வர் ராஜீவ் குமார் சர்மா மொழிபெயர்த்து இயக்கினார். தோரயமாக பார்வையாளர்களில் 1000 பள்ளி முதல்வர்கள், நடுவண் உயர்கல்வி வாரிய அதிகாரிகள் மற்றும் பிற பிரதிநிதிகள் அடங்குவர். நடிகர்கள் முழுக்க முழுக்க பள்ளி ஆசிரியர்களைக் கொண்டிருந்தனர்.  

அதே ஆண்டில் கடைசியாக ஒரு முறைஅமிர்தசரஸில் உள்ள ஸ்பிரிங் டேல் சீனியர் பள்ளியில் நடைபெற்ற இந்தோ-பாக்கிஸ்தான் அமைதி விழா - சாஞ்ச் 2013 இன் போது ராஜீவ் குமார் சர்மா இந்நாடகத்தை வழங்கினார் .
# அவதார் சிங் காங்



**அவதார் சிங் காங்** ஒரு பஞ்சாபி பாடகர் மற்றும் பஞ்சாபி நாட்டுப்புற இசைக்கு பங்களிப்பாளர் ஆவார். அவர் 'ஏ எஸ்' காங் என்றும் அழைக்கப்படுகிறார்.  

## தொழில்
தற்போது இந்திய பஞ்சாபில் SBS நகர் என்று அழைக்கப்படும் பஞ்சாபின் நவாஷேஹர் மாவட்டத்தில் உள்ள குல்தம் கிராமத்தில் ஒரு சீக்கிய குடும்பத்தில் பிறந்த காங், அரசாங்க பள்ளியில் படித்தவர். 14 வருடங்கள் பள்ளி, பின்னர் ஐக்கிய ராச்சியம் சென்று அங்கு அவர் சில காலம் கபடி விளையாடினார் பின்னர் ஐக்கிய ராச்சியத்தில் 1978 இல் தனது முதல் இபி - லுட் கே லேகாயை  பதிவு செய்தார், அது பலரின் கவனத்தை ஈர்த்து மிகவும் பிரபலமானது. இது ஒரு புதிய சகாப்தத்தின் தொடக்கமாக இருந்தது, இங்கிலாந்தில்  தனி பஞ்சாபி இசை கலைஞராக இசைத்தொகுப்பை வெளியிட்ட முதல் நபர் காங் ஆவார். ஹச் எம் வி நிறுவனத்தால் இந்தியாவுடன் சர்வதேச அளவில் சாதனை ஒப்பந்தம் செய்த முதல் இந்திய பிரித்தானிய கலைஞரும் அவரே. இந்தியாவில் இசைப்பதிவு செய்து, இங்கிலாந்தில் வெளியிட்ட முதல் இங்கிலாந்து பஞ்சாபி கலைஞரும் அவரே ஆவார். இந்த இசைப் பதிவு கே.எஸ்.நருலா (ஜஸ்பிந்தர் நருலாவின் தந்தை) தயாரித்த கிடியன் டி ராணி இசைத்தொகுப்பின் இசை. கிதியன் டி ராணி பஞ்சாபி இசை வரலாற்றில் மிகப் பெரிய வெற்றிப் பாடல்களில் ஒன்றாக மாறியது மற்றும் காங் பஞ்சாபி மக்களிடையே வீட்டுப் பெயராக மாறியது. வட அமெரிக்கா மற்றும் பல நாடுகளுக்கு சுற்றுப்பயணம் செய்த முதல் பஞ்சாபி கலைஞர் என்ற பெருமையையும் காங் பெற்றார். பின்னர் அவர் ஆஷிக் தேரா, லம்பரன் டி நாவ், தேசி பொலியன், வாலேடி பொலியன் மற்றும் ஐஷ் கரோ உள்ளிட்ட பல வெற்றிப் பாடல்களைப் பதிவு செய்தார்.  

## விருதுகள்
2010 இல் காங்கிற்கு "வாழ்நாள் சாதனை" விருது பிரிட் ஆசியா டிவி இசை விருதுகள் வழங்கப்பட்டது.  

## பதிவுகள்
அவர் *கிதியான் டி ராணியாவை* ஹச் எம் வி புது தில்லியில் திரு. நருலாவுடன் பதிவு செய்தார். இது ஹச் எம் வி ஆல் விநியோகிக்கப்பட்டு தயாரிக்கப்பட்டது.  

## இசைப் பதிவுகளுக்கான முழுமையான பட்டியல்
| 1976 | *ஜவானி இளைஞர்* | மூவிபாக்ஸ் பர்மிங்காம், லிமிடெட். |  |
| --- | --- | --- | --- |
| 1977 | *தர்மிக் கீத்* | மூவிபாக்ஸ் பர்மிங்காம், லிமிடெட். |  |
| 1978 | *கிதேயன் டி ராணியே* | எச்.எம்.வி |  |
| 1979 | *சன்னே ரெஹாங்கே சுபரே தேரே* | LP பதிவுகள், வெளியீட்டாளர்: HMV |  |
| 1980 | *துனியா மட்லப் டி* | சரஞ்சித் அஹுஜா | வெளியீட்டாளர்: EMI |
| 1980 | *தூய தங்கம்* |  |  |
| 1986 | *முண்டா தே குடி* |  |  |
| 1998 | *தீண்டத்தகாத பொலியன்* |  |  |
| 1999 | *சிறந்த வெற்றிகள் தொகுதி-I* |  |  |
| 1999 | *நித்தியம்* |  |  |
| 2000 | *வலேடி பொலியன்* |  |  |
| 2000 | *கனி* | சுக்ஷிந்தர் ஷிந்தா | மூவிபாக்ஸ் பர்மிங்காம், லிமிடெட். |
| 2001 | *ஐஷ் கரோ* | சுக்ஷிந்தர் ஷிந்தா | மூவிபாக்ஸ் பர்மிங்காம், லிமிடெட். |
| 2001 | *ரூப் டி லஷ்கரே* |  |  |
| 2002 | *தில் தே தே* | சுக்ஷிந்தர் ஷிந்தா | மூவிபாக்ஸ் பர்மிங்காம், லிமிடெட். |
| 2004 | *சிறந்த வெற்றிகள் தொகுதி-II* |  |  |
| 2004 | *பியர்* | சுக்ஷிந்தர் ஷிந்தா | மூவிபாக்ஸ் பர்மிங்காம், லிமிடெட். |
| 2010 | *பிளாஷ்பேக் பொலியன்* |  |  |
| 2013 | *நச்னா பஞ்சாப் டா* |  |  |
| 2013 | *மேஸ்ட்ரோ* | சுக்ஷிந்தர் ஷிந்தா | மூவிபாக்ஸ் பர்மிங்காம், லிமிடெட். |
| *டியர் ஹுஸ்ன்* |  |  |  |
# யவன் மத்ஸ்

| 1400கள்<div> காஷ்மீர்</div> |
| --- |

**யவன் மாட்ஸ் (காஷ்மீர் یاون مژ)** காஷ்மீரின் ஷேக் நூர்-உத்-தின் வாலியின் பெண் சீடர் ஆவார். இவர் ஒரு அழகான நடனக் கலைஞர் மற்றும் பரத்தை பெண்ணாவார். யவன் மாட்ஸ் பதினான்காம் நூற்றாண்டின் இறுதியில் மற்றும் பதினைந்தாம் நூற்றாண்டின் தொடக்கத்தில் காஷ்மீரின் உயர் சமூகத்தில் பிரபலமானவராக இருந்தார்.  

## மாற்றம்
நிஷாத்திற்கு அருகிலுள்ள இஷ்பர் கிராமத்தில் ஒரு புனிதமான மனிதர், மிகவும் பிரபலமான பிராமண துறவி இருந்ததாக கூறப்படுகிறது. அவருக்கு காஷ்மீரில் ஏராளமான விசுவாசிகள் இருந்தனர். ஒரு நாள் காஷ்மீர் சுல்தான் ( சிகந்தர், அலி ஷா அல்லது புட்ஷா) அவரது இடத்தில் தோன்றினார். பிராமணர், சுல்தானைப் பார்க்க மறுத்துவிட்டார். அவமதிக்கப்பட்ட சுல்தான் தகுந்த பழிவாங்கலைத் திட்டமிட்டார். சில நாட்களுக்குப் பிறகு சுல்தான் அழகான யவன் மத்ஸை அனுப்பினார். அந்த பெண் ஒரு பக்தையாக பிராமணரைப் பார்க்கச் சென்றாள். அவளுடைய தோற்றத்தால் வசீகரிக்கப்பட்ட அப்பிராமணர் செய்வதறியாது திகைத்தார். நன்கு இணந்திருந்த காஷ்மீரி பண்டிதர்களில் சிலர் அதே தந்திரங்களை அந்த காலத்தின் மிக முக்கியமான முஸ்லீம் துறவியான ஷேக் நூர்-உத்-தின் வாலி மீது பயன்படுத்த விரும்பியதாகக் கூறப்படுகிறது. ரேஷியை மயக்க யவன்மத்ஸிர்க்கு பணம் கொடுத்து அனுப்பினர். யவன் மத்ஸ் தனது அழகைத் தந்து முயற்சித்தாலும் ரேஷியின் வசீகரமே வெற்றி பெற்றது. யவன் மத்ஸ் ஒரு சமுதாயப் பெண்ணின் வாழ்க்கையைத் துறந்து ரேஷியின் சீடர்களில் ஒருவரானார். மகானான ரேஷி தனது கவிதைகளில் ஒன்றான "பயேக் பயஸ் யவன் மாத்ஸீ"யைக் குறிப்பிட்டதன் மூலம் (யவன் மத்ஸ் நீங்கள் ஒரு நாள் வருந்துவீர்கள்) யவன் மத்ஸை அழியா மனிதராக்கினார்.  

அவரது மாற்றத்திற்குப் பிறகு யவன் மத்ஸுக்கு **ஷங்கா பீபி** என்ற பெயர் வழங்கப்பட்டது. மேலும் நந்த் ரேஷியின் கல்லறையில் இருந்த ஒரே பெண் **முஜாவிர்** இவரேயாவார். அவர் ட்ஸாரிலுள்ள நந்த் ரேஷியின் சன்னதிக்கு அருகில் அடக்கம் செய்யப்பட்டுள்ளார்.
# நாரணப்பா உப்பூர்

**நாரணப்பா உப்பூர்** (1918-1984) 20 ஆம் நூற்றாண்டின் யக்ஷகானா கலையின் புகழ்பெற்ற *பாகவதர்* (யக்ஷகானா பாடகர்) ஆவார். அவர் தனது குரல், பாரம்பரிய அறிவு மற்றும் யக்ஷகானா பாரம்பரியம் ஆகியவற்றிற்காக மிகவும் அறியப்பட்டவர்.எழுத்தாளரும் அவரது சமகாலத்தவருமான டாக்டர் சிவராம காரந்த், இவரைப்பற்றி *நாரணப்ப உப்பூர் மேடை மரபுகளின் (யக்ஷகானா) செழுமையான பாரம்பரியத்தை நன்கு அறிந்த ஒருவர், கடந்த காலத்தில் என்ன இருந்தது, எதை இழக்கிறோம் என்பதை அவரால் மட்டுமே சொல்ல முடியும் என்று சொல்லியுள்ளார்.*  

## ஆசிரியப்பணி
அவர் பல மாணவர்களுக்கு யக்ஷகானா பின்னணி பாடலில் பயிற்சி அளித்துள்ளார், மேலும் இதுபோன்ற பல மாணவர்கள் நல்ல *பாகவதர்களாக* மாறியுள்ளனர். அவரது மாணவர்களில் மிகவும் பிரபலமானவர் கலிங்க நவதா ஆவார், அவர் நாரணப்ப உப்பூரின் பாடும் பாணியைப் பெற்றதாகக் கூறப்படுகிறது. சுப்ரமணிய தாரேஷ்வர், ராகவேந்திர மய்யா, கடலோர கர்நாடகத்தின் மற்றொரு புகழ்பெற்ற *பாகவத்* நாரணப்பா உப்பூரிடம் *பகவதிகே* (பாடல்) கற்றார். மத்தளம் (*மத்தலே)* அடிப்பவர்கள் போன்ற பிற பின்னணி கலைஞர்களையும் ஊக்குவித்தார். மற்ற சில மாணவர்கள் ஜி. சதானந்த ஐதலா, கே.ஜி. ராமராவ், கே.பி. ஹெகடே, நாராயண ஷபராய, எஸ். சுரேஷ் ஷெட்டி, ஹாலடி ராகவேந்திர மய்யா போன்றவர்கள். இவ்வாறு யக்ஷகானா பாடலிலும் அதோடு இணைந்த இசைகளிலும் பல்வேறு மாணவர்களுக்கு குருவாக இருந்து கற்றுக்கொடுத்துள்ளார்.  

### யக்ஷகானா கலகேந்திரா, ஹங்கரகட்டே
1972 ஆம் ஆண்டு கோட்டாவில் உள்ள ஹேரேமலிங்கேஸ்வரர் கோயிலின் ஹங்கர்கட் யக்ஷகானா கேந்திரத்தில் நாரணப்ப உப்பூரினால் யக்ஷகானா கற்பிப்பதற்கான இந்தப் பள்ளி ஆரம்பிக்கப்பட்டது. இந்த மையத்தில் நூற்றுக்கணக்கான மாணவர்கள் யக்ஷகானா கலையை கற்று, பின்னர் கடலோர கர்நாடகாவின் பல்வேறு பகுதிகளில் யக்ஷகானா கலையை நிகழ்த்தினர்.  

## மரணம்
1984 ஆம் ஆண்டு ஏப்ரல் 12 ஆம் தேதி, *பாகவத* நாரணப்ப உப்பூர் ஒரு பொது நிகழ்ச்சியின் போது அம்ருதேஸ்வரி யக்ஷகானா குழுவிற்காக (அவரது முதல் முதலாளி) பாடும் போது மாரடைப்பு ஏற்பட்டு, அதே நாளில் மரணமடைந்தார்.  

## விருது நிறுவப்பட்டது
இவரது பெயரிலே ஒரு விருது நிறுவப்பட்டு , தேர்ந்தெடுக்கப்பட்ட யக்ஷகானா கலைஞர்களுக்கு ஒவ்வொரு ஆண்டும் யக்ஷகானா கலாரங்க உடுப்பியில் இருந்து "பகவத் நாரணப்பா உப்பூர் விருது" வழங்கப்படுகிறது.
# ஜோஹ்ரா பாய்



**ஜோஹ்ராபாய் அக்ரேவாலி** (1868-1913), **ஜோஹ்ராபாய்** என்றும் அழைக்கப்படுகிறார். இவர்1900 களின் முற்பகுதியில் இருந்து ஹிந்துஸ்தானி பாரம்பரிய இசையின் மிகவும் குறிப்பிடத்தக்க மற்றும் செல்வாக்கு மிக்க பாடகர்களில் ஒருவர். கௌஹர் ஜானுடன் இணைந்து, இந்திய பாரம்பரிய இசையில், வேசியாகப் பாடும் பாரம்பரியத்தின் முடிவு காலத்தை குறிக்கிறார். அவரது ஆண் தன்மைக் கொண்ட பாடல்களுக்கு பெயர் பெற்ற அவர், இந்தியாவின் கிராமபோன் நிறுவனத்திற்காக பல பாடல்களைப் பதிவு செய்தார்.  

## ஆரம்ப வாழ்க்கை மற்றும் பின்னணி
ஜோராபாய் 1868 ஆம் ஆண்டு பிரித்தானியாவின் இந்தியாவின் வடமேற்கு மாகாணங்களில் உள்ள ஆக்ராவில் பிறந்தார். ஹிந்துஸ்தானி இசையின் ஆக்ரா கரானாவின் விரிவுரையாளரான அவர், "ஆக்ராவிலிருந்து" என்று மொழிபெயர்க்கும் *அக்ரேவாலி* என்ற குடும்பப் பெயரைப் பெற்றார்.அவரது வாழ்க்கையின் ஆரம்ப ஆண்டுகளில், ஜிஹ்ராபாய் உஸ்தாத் ஷெர்கான், உஸ்தாத் கல்லன் கான் மற்றும் புகழ்பெற்ற இசையமைப்பாளர் மெஹபூப் கான் ( *தாராஸ் பியா* ) ஆகியோரிடம் பயிற்சி பெற்றார்.  

## நிகழ்தொழில்
ஜோஹ்ராபாய், ஹிந்துஸ்தானி பாரம்பரிய இசையின் காயல் போன்ற வடிவங்களில் இருந்து பாடல்களையும், டாக்காவின் அஹ்மத் கானிடம் கற்றுக்கொண்ட தும்ரி மற்றும் கஜல் உள்ளிட்ட இலகுவான வகைகளையும் பாடினார்.  

ஜோஹ்ராபாயின் பாடலானது நவீன காலத்தில் ஆக்ரா கரானாவின் மிகப் பிரபலமான பெயரான பயாசு கானை பாதித்தது. மேலும் பாட்டியாலா கரானாவின் உஸ்தாத் படே குலாம் அலி கான் கூட ஜோஹ்ராபாயை உயர்வாகக் கருதினார்.  

இந்தியாவின் கிராமபோன் நிறுவனம் , 1908 இல் அவருடன் ஒரு பிரத்யேக ஒப்பந்தத்தில் கையெழுத்திட்டது. 25 பாடல்களுக்கு ஆண்டுக்கு ரூ.2,500 வீதம் செலுத்தப்பட்டது. ஜோஹ்ராபாய் 1908-1911 இல், 60 பாடல்களுக்கு மேல் பதிவு செய்தார். 1994 இல், அவரது மிகவும் பிரபலமான 18 பாடல்கள் ஒரு ஒலிநாடாவில் மறு வெளியீடாக வெளியிடப்பட்டன. அதைத் தொடர்ந்து அவர்கள் அடங்கிய ஒரு சிறிய வட்டு 2003 இல் வெளிப்பட்டது.  

ஜோஹ்ராபாயின் 78 ஆர்.பி.எம் பதிவுகளில் இன்று சில சிறிய துண்டுகள் மட்டுமே எஞியுள்ளன; சில குறிப்பிடத்தக்க பாடல்கள், 1909 ஆம் ஆண்டு ஜான்புரி ராகத்தில் "மட்கி மோர் ரீ கோராஸ்" மற்றும் சோஹினி ராகத்தில் *தேக்கென் கோ மன் லால்சே ஆகியவை* அடங்கும். 78 ஆர்பிஎம் ரெக்கார்டிங்குகளில் சில தேர்ந்தெடுக்கப்பட்டவை பேட்ரிக் மௌட்டலின் இணையதளத்தில் பாடல்களாகக் கிடைக்கப்பெற்றன.